Document ID: /roh_data/filtered/fineweb-2-filterrobots_roh.jsonl.gz/20124

Suenter l'arrivada da l'emprim tren da persunas sin la peninsla Krim ha l'Ucraina instradà ina procedura penala pervi da violaziun dal cunfin. Il tren da Son Petersburg haja traversà illegalmain il cunfin da stadi da l'Ucraina sin la punt da la Krim - han communitgà las autoritads a Kiew. La peninsla Krim tutga tenor dretg internaziunal tar l'Ucraina. Per il vischin, la Russia tutga ella tar territori russ.
Dacurt ha il president russ Wladimir Putin inaugurà la punt da viafier dispitaivla tranter la Russia e la peninsla Krim.
RR novitads 18:00